
Budsjettoppfølging per 31. mars 2004 for Universitetet i Tromsø

Vedlagt følger en oversikt over regnskapsførte og budsjetterte inntekter og utgifter per enhet. Over​sikten gjelder bevilgningsøkonomien per 31.03, det vil si at den eksternt finansierte virksomheten (bidrags- og oppdragsprosjekter) er holdt utenfor. Som vedlegg 2 følger en oversikt over udisponert bevilgning per 01.01.04. 

Universitetet hadde ved årsskiftet en samlet udisponert bevilgning på 81 millioner kroner. For 2004 er det budsjettert med et forbruk på 26 millioner utover årets bevilgning, slik at man vil bruke deler av den udisponerte bevilgningen fra tidligere år.

Universitetet i Tromsø har et regnskapsført merforbruk
 ved utgangen av mars på drøyt 4 millioner kroner. Det budsjetterte merforbruket på dette tidspunktet var 12 millioner, det vil si at det er et avvik mellom budsjett og regnskap på 8 millioner kroner.

Statsbevilgningen tildeles med 1/12 månedlig og fordeles jevnt gjennom året, mens lønnsutgiftene vil være store frem til og med mai
. Det er derfor naturlig at det er et visst merforbruk på denne tiden av året.

Avviket mellom budsjetterte og regnskapsførte inntekter og utgifter må til dels tilskrives periodise​ringsproblematikk. Det vil si at det ikke alltid er enkelt å forutsi i hvilken måned en inntekt eller utgift vil påløpe. En årsak til dette er at universitetene ikke aktiverer
 og avskriver investeringer, men utgiftsfører hele beløpet på kjøpetidspunktet. Likevel er både lønnsutgifter og bevilgningene relativt forutsigbare, noe som taler for at avviket mellom budsjett og regnskap ikke bør være for stort.

Kommentarer til de enkelte fakultetet/enheter

Universitetsdirektøren har bedt enhetene om å gjennomgå økonomien, og å kommentere avvik mellom regnskap og budsjett. Nedenfor følger en sammenfatning av de ulike fakultetenes/enhetenes kommentarer. 

Sentraladministrasjonen

Sentraladministrasjonen har et betydelig avvik fra budsjettet per mars. Det var budsjettert med et mindreforbruk på 4,6 millioner, mens man i stedet har et merforbruk på 3,6 millioner. Årsaken er at sentrale dekningsbidraginntekter ble regnskapsført i april og ikke i mars slik som budsjettert
. I tillegg er en del IT-investeringer påløpt tidligere på året enn antatt. Dette er forhold som i hovedsak vil rettet seg opp innen utgangen av mai. Avviket mellom budsjett og regnskap skyldes periodiseringsproblematikk, og vil ikke påvirke forbruket på årsbasis.

Felles infrastruktur

Avviket mellom regnskap og budsjett skyldes at enkelte aktiviteter er utsatt til sommeren, samt en større faktura som ennå ikke er belastet regnskapet. Teknisk avdeling vil revidere budsjettet i tråd med disse avvi​kene.

Det vil dessuten være en viss usikkerhet knyttet inntekter og utgifter ved eventuelle kjøp og salg av personalboliger i 2004.

Universitetets fellesutgifter

Utbetalinger til samskipnaden skjer to ganger årlig. Faktura for første termin er noe forsinket i for​hold til budsjettert utbetalingstidspunkt. Dette gir et mindreforbruk så langt i år. 

Samisk senter
Senteret har budsjettert med en del utgifter i forbindelse med flyttingen til Teorifagbygget, men innflyttingen er blitt noe forsinket. Det kan synes som om at årsforbruket vil bli noe lavere enn budsjettert. Budsjettet vil i så fall måtte revideres. 

Universitetsbiblioteket

Regnskapet viser et forbruk som er 5 millioner høyere enn budsjettert per mars. 2 millioner skyldes at dekningsbidragsinntekter fra eksterne prosjekter ennå ikke er regnskapsført. Det resterende merforbruket skyldes høyere utgifter til tidsskriftsabonnementer enn budsjettert hittil i år.

Det matematisk-naturvitenskapelige fakultet

Fakultetet har kun et mindre avvik mellom regnskap og budsjett som først og fremst skyldes planlagte tiltak som er noe forsinket.

Norges fiskerihøgskole

NFH har et betydelig avvik mellom budsjett og regnskap per mars. Avviket har sammenheng med at dekningsbidragsinntekter ble regnskapsført i mars, og ikke i april som budsjettert, samt tidspunktet for utgiftsføring av leieutgiften til ”F/F Jan Mayen”. Korrigert for disse forholdene er det ikke vesentlige avvik mellom budsjett og regnskap for NFH.

Det medisinske fakultet

Med.fak. har et mindreforbruk ved utgangen av mars på rundt 7 millioner, mot budsjettert 1 million. Fakultetet sentralt har holdt igjen store deler av tildelingen vedrørende kvalitetsreformen. Midlene fordeles etter søknader fra instituttene, og dette arbeidet er blitt noe forsinket. Det er foreløpig usikkert hvorvidt dette vil gi seg utslag for forbruket ved årsslutt. Med.fak. vil imidlertid bli bedt om å vurdere hvorvidt det er behov for å revidere budsjettet allerede nå. 

Det samfunnsvitenskapelige fakultet

En avsetning på 1,6 millioner kroner til 4.året for NFR-stipendiater ble utgiftsført i april i stedet for mars, som planlagt. Det betyr at regnskapet per mars viser lavere utgifter enn budsjettert. Ved utgangen av april vi imidlertid dette korrigeres.  I tillegg vil inntektssiden i budsjettet bli justert opp med 0,6 millioner. Med dette synes fakultetet å ha samsvar mellom budsjett og regnskap.

Program for læring og praktisk pedagogikk

PLP har dekningsbidragsinntekter på ca. 0,5 millioner som er regnskapsført tidligere enn antatt. I tillegg er inntektssiden for lavt budsjettert med om lag 0,5 mill. Dette må korrigeres når budsjettet skal revideres.

Universitetets senter for videre- og etterutdanning

U-Vett har et merforbruk i forhold til budsjettet på 800 000 kroner. Avviket skyldes i hovedsak for​deling av studiepoengmidler til fakultetene som er foretatt tidligere enn budsjettert. 

De øvrige enhetene har bare ubetydelige avvik mellom budsjett og regnskap.

Universitetsdirektørens vurdering

Det er til dels store avvik mellom budsjett og regnskap for flere av enhetene. Som det fremgår av kommentarene over, er det vesentlige av avvikene knyttet til at man ved begynnelsen av året foretar en del større engangsposteringer vedrørende eksternt finansierte prosjekter (avsetning til 4.året for NFR-stipendiater, egeninnsats, dekningsbidrag m.m.). Det er vanskelig å si på forhånd nøyaktig når disse posteringene blir gjort, og dette er periodiseringsproblematikk som normalt ikke vil påvirke resultatet ved årsslutt. De fleste enhetene har bare mindre avvik utover dette, og situasjonen må således karakteri​seres som tilfredsstillende.

Enhetene har blitt bedt om å revidere budsjettene dersom det oppstår endrede forutsetninger som påvirker årets inntekter og utgifter. Universitetsdirektøren vil følge opp enheter som opererer med uforklarte avvik i forhold til budsjettet.

Innstilling til vedtak

Universitetsstyret tar fremlagte budsjettoppfølging til orientering.

Tromsø, 06.05.2004

	Arne Benjaminsen
	

	universitetsdirektør
	

	
	Håvard Bekkelund

	
	personal- og økonomidirektør

� Merforbruk vil si at inneværende års inntekter er lavere enn kostnadene. Det motsatte vil være tilfelle for mindreforbruk. Universitetet har også oppsparte midler fra tidligere år, såkalt udisponert bevilgning. Disse midlene holdes utenfor når man bruker betegnelsene mer-/mindreforbruk.


� I juni utbetales avsatte feriepenger, og lønnsutgiftene er derfor minimale. I praksis påløper lønnsutgiftene derfor med 1/11 hver av de øvrige månedene.


� Aktivering vil si at investeringsutgiften føres som en eiendel i balanseregnskapet på investeringstidspunktet, og at beløpet deretter kostnadsføres/avskrives i resultatregnskapet over eiendelens levetid.


� Deler av dekningsbidraget som belastes eksternt finansierte prosjekter går til å dekke infrastrukturkostnader sentralt på universitetet. Hvert år foretas en avregning på grunnlag av aktiviteten ved hver enhet foregående år, som godskrives UB og sentraladministrasjonen. 

